《宿草堂寺》
宋代·薛嗣昌

驰车晚叩古禅林，乔木参天一径深。
门外乱山连翠色，竹间流水漱清音。
幽怀暂喜来栖处，高士遗踪悉访寻。
谁会宗风当日意，庭前苍桧尚青阴。

作者简介：河中万泉人，字亢宗。薛向子。徽宗时累官徽猷阁待制、陕西都转运使。后知太原府，以抚纳西羌功，拜礼部、刑部尚书。坐启拟反覆罢，提举崇福宫。久之，知延安府。当迁官，乞回授其子薛昶京秩。前后因事六七贬，多以欺罔获罪，言者并论之，降为待制。